கேள்வி: நஸ்னீன் - தொழில் வாழ்க்கை என்பது என்ன?
பதில்: இவரது உறவினர் ஒருவரால் நடத்தப்பட்ட விருந்தில், ''மேரே ஹம்சஃபர்'' (1970) திரைப்படத்தை தயாரித்த தயாரிப்பாளர் யூசுப் தீந்தர்வாஜவல்லா மற்றும் இயக்குநர் சத்யன் போஸ் ஆகியோர் இவரைச் சந்தித்து தங்களது ''ச-ரி-க-ம-ப'' (1972) படத்தில் இவருக்கு ஒரு பாத்திரத்தை வழங்கினர். சத்யன் போஸ் இயக்கத்தில் இன்னும் இரண்டு படங்களுக்கு நஸ்னீன் ஒப்பந்தம் செய்யப்பட்டார். ஆனால் அவற்றின் தயாரிப்பில் முன்னேற்றமில்லை. ஆனால் மூத்த இயக்குனரின் கீழ் பணிபுரிந்தது இவருக்கு நிறைய உதவியது. நஸ்னீனுக்கு ஒரு திரைப்பெயர் இருக்க வேண்டும் என்றும் சத்யன் போஸ் விரும்பினார். அவர் சுவர்ணா என்ற பெயரைப் பரிந்துரைத்தார். பின்னர் சோனாலி என்ற பெயர் பரிந்துரைக்கப்பட்டது. இருப்பினும், இவர் தன்னை நஸ்னீன் என்று தேர்வு செய்தார். 1974 ஆம் ஆண்டில் இவர் ''கோரா ககாஸ்'' படத்தில் நடித்தார். இது விமர்சன ரீதியான பாராட்டைப் பெற்றது. இந்தப் படத்தில் செய பாதுரி பச்சன் சகோதரியாக நடித்தார். கோரா ககாஸுக்குப் பிறகு இவருக்கு பல வாய்ப்புகள் வந்தன. ஆனால் அனைத்தும் “ஒரு சகோதரியின் பாத்திரமாகவே இருந்தது”. ஏற்கனவே ஒரு சில படங்களில் முன்னணி கதாநாயகியாக நடித்திருந்த காரணத்தால் நஸ்னீன் இந்த வாய்ப்புகள் அனைத்தையும் மறுத்தார்.